b'\n_START_ARTICLE_\nZhuchengtyrannus\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nTutkijat ovat arvioineet Zhuchengtyrannuksen olleen noin 11 metri\xc3\xa4 pitk\xc3\xa4, noin nelj\xc3\xa4 metri\xc3\xa4 korkea ja l\xc3\xa4hes kuusi tonnia painava. Se oli sukua Tyrannosaurus rexille ja vain hieman sit\xc3\xa4 pienempi. Zhuchengtyrannus olikin yksi suurimmista koskaan el\xc3\xa4neist\xc3\xa4 lihansy\xc3\xb6j\xc3\xa4dinosauruksista. Fossiilien v\xc3\xa4h\xc3\xa4isyyden vuoksi el\xc3\xa4imen tarkkaa kokoa on hankala arvioida, mutta l\xc3\xb6ydettyjen luiden ollessa l\xc3\xa4hes samankokoisia kuin vastaavat suurimman Tyrannosaurus rex-yksil\xc3\xb6n luut, voidaan todeta kyseisen el\xc3\xa4imen olleen valtava. Zhuchengtyrannus oli my\xc3\xb6s yksi suurimmista aasialaisista tyrannosaureista. _NEWLINE_Zhuchengtyrannuksen erottaa muista tyrannosaureista sen uniikkeja piirteit\xc3\xa4 sis\xc3\xa4lt\xc3\xa4v\xc3\xa4 kallo, joka poikkeaa muista teropodeista.\n_START_SECTION_\nFossiilit\n_START_PARAGRAPH_\nZhuchengtyrannus tunnetaan toistaiseksi vain ep\xc3\xa4t\xc3\xa4ydellisen kallon, alaleuan sek\xc3\xa4 melko huonosti s\xc3\xa4ilyneiden hampaiden perusteella. Luut l\xc3\xb6ydettiin vuonna 2009. Fossiilien l\xc3\xb6yt\xc3\xb6paikalta ollaan l\xc3\xb6ydetty my\xc3\xb6s luokittelemattomia, sahalaitaisia hampaita, jotka saattavat kuulua kyseiselle dinosaurukselle. Jos n\xc3\xa4in on, Zhuchengtyrannuksen hampaat olivat tyrannosaurien joukossa kaikkein omalaatuisimpia. Zhuchengtyrannus on ensimm\xc3\xa4inen tyrannosauri, jonka fossiileja ollaan l\xc3\xb6ydetty vain Kiinasta.\n_START_SECTION_\nRavinto\n_START_PARAGRAPH_\nSuurin osa muista dinosauruksen l\xc3\xb6yt\xc3\xb6paikalta l\xc3\xb6ydetyist\xc3\xa4 j\xc3\xa4\xc3\xa4nteist\xc3\xa4 kuuluvat valtavalle Shantungosaurus-nimiselle kasvinsy\xc3\xb6j\xc3\xa4dinosaurukselle, joka saattoi olla joidenkin luokittelemattomien ankylosaurien tapaan Zhuchengtyrannuksen ravintoa.'